CELEX: 32020R0267
Language: hr
Date: 2020-02-26 00:00:00
Title: Provedbena uredba Komisije (EU) 2020/267 оd 26. veljače 2020. o smanjenju kvote za ribolov lososa koja je na raspolaganju Poljskoj u 2019. zbog prelova u 2017.

27.2.2020   
               
               
                  HR
               
               
                  Službeni list Europske unije
               
               
                  L 56/1
               
            
         PROVEDBENA UREDBA KOMISIJE (EU) 2020/267
         оd 26. veljače 2020.
         o smanjenju kvote za ribolov lososa koja je na raspolaganju Poljskoj u 2019. zbog prelova u 2017.
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EZ) br. 1224/2009 od 20. studenoga 2009. o uspostavi sustava kontrole Unije za osiguranje sukladnosti s pravilima zajedničke ribarstvene politike, o izmjeni uredbi (EZ) br. 847/96, (EZ) br. 2371/2002, (EZ) br. 811/2004, (EZ) br. 768/2005, (EZ) br. 2115/2005, (EZ) br. 2166/2005, (EZ) br. 388/2006, (EZ) br. 509/2007, (EZ) br. 676/2007, (EZ) br. 1098/2007, (EZ) br. 1300/2008, (EZ) br. 1342/2008 i o stavljanju izvan snage uredbi (EEZ) br. 2847/93, (EZ) br. 1627/94 i (EZ) br. 1966/2006 (1), a posebno njezin članak 105. stavak 4.,
         budući da:
         
                     (1)
                  
                  
                     Uredbom Vijeća (EU) 2016/1903 Poljskoj je dodijeljena kvota za ribolov lososa u vodama Unije na potpodručjima 22–31 (SAL/3BCD-F) za 2017. (2).
                  
               
                     (2)
                  
                  
                     Nakon razmjene kvota između Poljske i Latvije u skladu s člankom 16. stavkom 8. Uredbe (EU) br. 1380/2013 Europskog parlamenta i Vijeća (3) te nakon što je Poljska koristila fleksibilnost iz godine u godinu u skladu s člankom 15. stavkom 9. te uredbe, kvota za ribolov lososa koja je na raspolaganju Poljskoj u 2017. povećana je s prvotnih 6030 na 13 693 komada lososa.
                  
               
                     (3)
                  
                  
                     Tijekom inspekcijskih posjeta Poljskoj provedenih 2018. u skladu s Uredbom (EZ) br. 1224/2009 Komisija je uočila netočno i nepotpuno prijavljene podatke o ulovu iz čega je vidljivo da je Poljska svoju kvotu za ribolov lososa u 2017. u vodama Unije u podzonama 22–31 premašila za 2246 komada lososa. Te nedosljednosti u prijavljivanju sastava ulova i razina prelova potvrđene su tijekom više revizijskih posjeta i posjeta radi provjere koji su provedeni u Poljskoj 2018. i 2019. u skladu s Uredbom (EZ) br. 1224/2009. Izvješća o reviziji propisno su dostavljena Poljskoj te se o njima s Poljskom propisno raspravilo.
                  
               
                     (4)
                  
                  
                     U skladu s postupkom utvrđenim u članku 105. stavku 4. Uredbe (EZ) 1224/2009 Komisija je dopisom od 11. listopada 2019. pokrenula savjetovanje s Poljskom o količinama prelova i o smanjenjima koja treba primijeniti. Poljska tijela potvrdila su primitak tog dopisa 11. listopada 2019.
                  
               
                     (5)
                  
                  
                     U dopisu od 31. listopada 2019. Poljska je priznala da je premašila svoju kvotu za ribolov lososa u 2017. za 2246 komada i predložila da se ta količina oduzme od njezine kvote za 2019. Nakon razmjene kvota, Poljska kvota za ribolov lososa za 2019. dovoljna je za primjenu tog smanjenja dodatno uz smanjenje primijenjeno zbog prelova u 2018. (4).
                  
               
                     (6)
                  
                  
                     U skladu s člankom 105. stavkom 2. Uredbe (EZ) br. 1224/2009, ako je, kao u predmetnom slučaju, opseg prelova u odnosu na dopušteni iskrcaj bio jednak ili manji od 100 tona, primjenjuje se faktor množenja 1,00.
                  
               
                     (7)
                  
                  
                     Mjere predviđene ovom Uredbom u skladu su s mišljenjem Odbora za ribarstvo i akvakulturu,
                  
               DONIJELA JE OVU UREDBU:
         
            Članak 1.
            Kvota za ribolov lososa (Salmo Salar) u vodama Unije u podzonama 22–31 koja je Uredbom Vijeća (EU) 2018/1628 (5) dodijeljena Poljskoj za 2019. smanjuje se u skladu s Prilogom ovoj Uredbi.
         
         
            Članak 2.
            Ova Uredba stupa na snagu sedmog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 26. veljače 2020.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 343, 22.12.2009., str. 1.
         
         
            (2)  Uredba Vijeća (EU) 2016/1903 od 28. listopada 2016. o utvrđivanju ribolovnih mogućnosti za određene riblje stokove i skupine ribljih stokova u Baltičkome moru za 2017. te o izmjeni Uredbe (EU) 2016/72 (SL L 295, 29.10.2016., str. 1.).
         
            (3)  Uredba (EU) br. 1380/2013 Europskog parlamenta i Vijeća od 11. prosinca 2013. o zajedničkoj ribarstvenoj politici, izmjeni uredaba Vijeća (EZ) br. 1954/2003 i (EZ) br. 1224/2009 i stavljanju izvan snage uredaba (EZ) br. 2371/2002 i (EZ) br. 639/2004 i Odluke Vijeća 2004/585/EZ (SL L 354, 28.12.2013., str. 22.).
         
            (4)  Provedbena uredba Komisije (EU) 2019/2095 оd 29. studenoga 2019. o smanjenju kvote za ribolov lososa koja je na raspolaganju Poljskoj u 2019. zbog prelova u 2018. (SL L 317, 9.12.2019., str. 105.).
         
            (5)  Uredba Vijeća (EU) 2018/1628 od 30. listopada 2018. o utvrđivanju ribolovnih mogućnosti za određene riblje stokove i skupine ribljih stokova u Baltičkome moru za 2019. te o izmjeni Uredbe (EU) 2018/120 u pogledu određenih ribolovnih mogućnosti u drugim vodama (SL L 272, 31.10.2018., str. 1.).
      
      
         
            PRILOG
            
                        
                           Država članica
                        
                     
                     
                        
                           Oznaka vrste
                        
                     
                     
                        
                           Oznaka područja
                        
                     
                     
                        
                           Naziv vrste
                        
                     
                     
                        
                           Naziv područja
                        
                     
                     
                        
                           Početna kvota za 2017. (količina izražena kao broj komada)
                        
                     
                     
                        
                           Dopušteni iskrcaj u 2017. (ukupna prilagođena količina izražena kao broj komada)
                            (1)
                        
                     
                     
                        
                           Ukupni ulov u 2017. (količina izražena kao broj komada)
                        
                     
                     
                        
                           Iskorištenost kvote u odnosu na dopušteni iskrcaj
                        
                     
                     
                        
                           Prelov u odnosu na dopušteni iskrcaj (količina izražena kao broj komada)
                        
                     
                     
                        
                           Faktor množenja
                            (2)
                        
                     
                     
                        
                           Dodatni faktor množenja
                            (3)
                           ,
                            (4)
                        
                     
                     
                        
                           Smanjenja koja će se primijeniti u 2019. (količina u broju komada)
                        
                     
                  
                        
                           PL
                        
                     
                     
                        SAL
                     
                     
                        3BCD-F
                     
                     
                        Losos
                     
                     
                        Vode Unije u podzonama 22–31
                     
                     
                        6030
                     
                     
                        13 693 
                     
                     
                        15 939 
                     
                     
                        116,40 %
                     
                     
                        2246
                     
                     
                        1,00
                     
                     
                        /
                     
                     
                        2246
                     
                  
               (1)  Kvote koje su na raspolaganju državi članici na temelju odgovarajućih uredaba o utvrđivanju ribolovnih mogućnosti nakon uzimanja u obzir razmjena ribolovnih mogućnosti prema članku 16. stavku 8. Uredbe (EU) br. 1380/2013 Europskog parlamenta i Vijeća (SL L 354, 28.12.2013., str. 22.), prijenosa kvota iz 2016. u 2017. prema članku 4. stavku 2. Uredbe Vijeća (EZ) br. 847/96 (SL L 115, 9.5.1996., str. 3.) i članku 15. stavku 9. Uredbe (EU) br. 1380/2013 odnosno preraspodjele i smanjenja ribolovnih mogućnosti prema člancima 37. i 105. Uredbe (EZ) br. 1224/2009.
            
               (2)  Kako je utvrđeno u članku 105. stavku 2. Uredbe (EZ) br. 1224/2009. Smanjenje kvota koje odgovara prelovu * 1,00 primjenjuje se u svim slučajevima u kojima prelov iznosi 100 tona ili manje.
            
               (3)  Kako je utvrđeno u članku 105. stavku 3. Uredbe (EZ) br. 1224/2009., uz uvjet da prelov premašuje 10 %.
            
               (4)  Slovo „A” znači da je primijenjen dodatni faktor množenja od 1,5 zbog uzastopnog prelova u 2015., 2016. i 2017. Slovo „C” znači da je primijenjen dodatni faktor množenja od 1,5 jer je stok obuhvaćen višegodišnjim planom.